
Targedau o’r aseiniad diwethaf
1. Mae angen cynnwys targedau a nodwyd yn yr aseiniad blaenorol ar gychwyn yr aseiniad hwn er mwyn mesur cynnydd personol.

2. Datblygu sgiliau cyfeirnodi drwy ymateb i’r sylwadau ar y gwaith a dilyn confensiynau cyfeirnodi Harvard e.e. cyfeirnodi ffynonellau gwybodaeth yn llawn (dyddiad a.y.y.b) o fewn y testun yn ogystal a’u cynnwys yn y rhestr gyfeirnodi.

3. Gwirio’r iaith ysgrifenedig yn hollol drwyadl gan ddefnyddio rhaglen megis Cysill. Mae angen ffocysu ar reolau treigliadau yn ogystal â’r defnydd o ‘ei’ (unigol) ac ‘eu’ (lluosog).




















Ysgrifennwch adroddiad adfyfyriol personol yn archwilio natur cymunedau, teuluoedd ac ysgolion mewn perthynas â’ch credoau a’ch tybiaethau – sut gallai’r rhain lywio eich datblygiad i fod yn athro proffesiynol.
Cyflwyniad
Yn fy marn i mae cymunedau, teuluoedd ac ysgolion yn cyd-fynd gyda’i gilydd er mwyn creu’r amgylchedd gorau i hybu datblygiad plentyn. Os mae’r tair elfen yma o fywydau’r dysgwr yn gweithio’n effeithiol gyda’i gilydd mae modd annog y plentyn i fod y gorau gallent fod. Rhain yw’r perthnasoedd agosaf at y dysgwr ac felly yn y dylanwad mwyaf drostynt. Cytunaf â theori ‘System Ecolegol’ Bronfenbrenner bod y perthnasau mwyaf agos fel y cartref, yr ysgol a’r teulu agos sy’n cael yr effaith mwyaf dros ddatblygiad unigolyn. Gelwir hyn y System Feicro. Hyn sy’n dylanwadu ar ymddygiad ac agwedd plant. Felly gan fod cymunedau, teuluoedd ac ysgolion yn cael cymaint o effaith ar blentyn mae rhaid bod y rhain i gyd yn cydweithio er lles y plentyn.  Yn y traethawd yma, byddaf yn trafod rhai o fy nghredoau a thybiaethau i sydd yn ymwneud a natur cymunedau, teuluoedd ac ysgolion.
Wrth astudio fel darpar athro rwyf wedi datblygu nifer o gredoau a thybiaethau yn barod. Mae’r rhain wedi datblygu dros amser wrth i fi dysgu damcaniaethau newydd a chael rhagor o brofiad mewn ysgolion. Dros y blynyddoedd nesaf byddaf yn datblygu rhain ym mhellach wrth i fi dyfu fel athro proffesiynol. Mae’n bwysig i fi fel athro i gadw gwerthoedd ac i drin y plant gyda pharch oherwydd fel un o’r dylanwadau mwyaf, yn enwedig i ddisgyblion llai'r ysgol, bydd y plant yn efelychu'r ffordd rydw i’n ymddwyn.
Yn gyntaf byddaf yn trafod rôl y gymuned ym mywyd y dysgwr. Credaf fod y gymuned yn bwysig iawn i gynorthwyo datblygiad y disgybl. Mae’n hanfodol bod plant yn ymwybodol o ddiwydiant a hanes ei ardal leol a phwy sydd o’i amgylch yn y gymuned. Hefyd, mae’r gymuned gallu helpu i greu awyrgylch cartrefol ac o gydweithrediad.
Wedyn byddaf yn cyflwyno’r agwedd am natur teuluoedd a fy nhybiaethau am gefndir teuluoedd a’r effaith mae hyn yn cael dros ddatblygiad plentyn. Mae plant sydd yn dod o deuluoedd ble mae eu rhieni yn ennill cyflog llai o dan anfantais. Byddaf yn archwilio i’r effaith economaidd cymdeithasol a sut mae hyn yn dylanwadu datblygiad disgybl.
Yn olaf byddaf yn trafod un fy nghredoau am ysgolion. Un o’r pethau doeddwn i ddim yn disgwyl mewn ysgolion, yn benodol yn de Cymru, oedd i safon yr iaith Cymraeg i fod mor uchel wrth ystyried taw cyn-lleied o’r plant sydd yn siarad Cymraeg yn y tŷ. Byddaf yn trafod hyn yn fwy o ddyfnder gan edrych ar beth mae ysgolion yn wneud i fynd i’r afael â’r dasg o ddatblygu’r Gymraeg.
Cymuned
Fy nghred gyntaf yw’r rôl bwysig mae’r gymuned yn chwarae i ddatblygu’r plentyn. Mae yna ddwy elfen i ystyried gyda’r gymuned. Yn gyntaf, credaf ei fod yn hanfodol i greu teimlad cymunedol yn yr ystafell dosbarth. Yn ail, mae’n bwysig bod plant yn cael cyfle i archwilio a dod i adnabod ei gymuned a’r ardal leol.
Rwyf o’r barn ei fod yn bwysig i greu naws cymunedol yn y dosbarth oherwydd mae hyn yn cefnogi cynydd academaidd y plant. Yn ogystal, mae datblygiad cymdeithasol y plant yn elwa tra eu bod yn gweithio gyda’u gilydd ac yn helpu nhw i dyfu mewn i ddinasyddion da yn y dyfodol. Mae’r teimlad cymunedol hyd yn oed yn fwy pwysig nawr, gyda pwyslais Llyowdraeth Cymru yn y cwricwlwm newydd i greu dinasyddion egwyddorol a chyfranwyr mentrus.  Mae hyn yn debyg iawn i ysgolion Reggio Emilia yn yr Eidal. Prif egwyddorion yr ysgolion yw parch, cyfrifoldeb a gymuned trwy archwilio’n rhydd mewn i’r chwarae.
Yn ogystal â’r uchod, mae’n hynod o bwysig bod plant yn dod i adnabod ei ardal leol a’r gymuned. Dylai plant cael y cyfle i archwilio’r gymuned gan ddeall diwylliant a hanes lleol. Er enghraifft, roedd diwydiant haearn wedi bodoli yn agos i fy ysgol lleoliad. Gwahoddwyd cyn-weithiwr mewn i’r ysgol i gynnal sesiwn trafod gyda disgyblion. Mae hefyd yn bwysig i’r plant cael cyfle i archwilio’r gymuned. Gall hyn cynnwys cyfleoedd gwirfoddoli neu dripiau ysgol. Felly, credaf fod y gymuned a’r teimlad cymunedol yn bwysig i annog datblygiad y disgybl.
Teulu
Nesaf, byddaf yn trafod effeithiau economaidd cymdeithasol ar addysg plant. Credaf fod plant sydd yn dod o deuluoedd sydd yn ennill llai o gyflog o dan anfantais i’r plant sydd yn dod o gartrefi sy’n ennill mwy. Rwyf yn credu hyn oherwydd yn ôl ystadegau mae plant sydd yn derbyn PYDd (prydau ysgol am ddim) ac yn byw mewn tlodi yn perfformio’n waeth na’r plant sydd ddim yn derbyn PYDd. Yn 2007, roedd 90.9% o ddisgyblion cyfnod allweddol 1 nad oedd yn derbyn PYDd wedi cyrraedd lle disgwylir erbyn diwedd CA1, wrth gymharu â dim ond 61.5% o’r disgyblion oedd yn derbyn PYDd (C. Taylor 2017). Heb amheuaeth, mae plant difreintiedig yn tan-cyflawni yn ysgol oherwydd nad ydynt yn derbyn y cymorth adref sydd eu hangen i ddatblygu yn yr ysgol. Felly mae’r cysylltiad rhwng tlodi  a safonau isel mewn perfformiad yn amlwg. Er nad yw hyn yn wir mewn pob achos.
Yn fy ysgol lleoliad i mae 6% o ddisgyblion yn derbyn PYDd yn yr adran gynradd. Mae hyn yn isel iawn wrth gymharu â chyfartaledd Cymru sef 18.4%. Gellir ystyried hyn fel ffactor oedd yn cyfrannu at adroddiad positif ar safonau’r ysgol gan Estyn yn 2017. Dywedir Estyn “Wrth ddechrau yn yr ysgol, mae medrau sylfaenol y rhan fwyaf o ddisgyblion o leiaf yn cyfateb i’r hyn a ddisgwylir ar gyfer eu hoed. Wrth iddynt symud drwy’r ysgol, mae’r rhan fwyaf yn gwneud cynnydd cryf”.
Credaf bod yr ysgol yn gwneud ei gorau i gefnogi pob ddisgybl ac i gadw’r cysylltiad gyda’r cartref. Mae gan pob plentyn tiwtor un-i-un sydd yn cwrdd â nhw’n ddyddiol ac yn adrodd nôl i rhieni naill ai trwy llyfr cyswllt neu dros y ffôn os oes angen. “Mae Ysgol ******* yn gosod pwysigrwydd a gwerth mawr ar gyswllt agos ac agored rhwng yr ysgol a’r cartref”. Dyma dyfyniad o wefan fy ysgol lleoliad. Credaf bod hyn yn bwysig iawn i gynorthwyo’r plant a’r rhieni, yn enwedig i’r rhai sydd yn byw mewn tlodi ac angen cymorth ychwanegol.  
Yr ysgol
Yn olaf, roeddwn wedi synnu ar safon uchel y Gymraeg oedd ar y plant yn fy ysgol lleoliad. Er mai ysgol Gymraeg yw hi, mae’r ysgol wedi’i lleoli mewn ardal sydd heb lawer o siaradwyr Gymraeg. Roedd yr ysgol wedi gwneud argraff arna i oherwydd yr ymdrech maen nhw’n wneud i hybu’r iaith. Dim ond 41% o ddisgyblion yr ysgol oedd yn siarad Cymraeg adref, ond roedd 91% ohonynt yn rhugl (Adroddiad Estyn 2017). Gan ystyried hyn mae’r ysgol yn gweithio’n galed gan redeg sawl cynllun wrth ymyl y Siarter Iaith i ddatblygu iaith y plant. Roedd plant y cyfnod sylfaen sy’n dod o gartrefi ddi-Gymraeg yn siarad gyda hyder. Un ffordd mae’r ysgol yn annog y plant yw drwy seremoni gwobrwyo wythnosol. Mae tystysgrif ‘Cymro/ Cymraes yr Wythnos’ yn cael ei rhoi i’r disgybl ym mhob dosbarth o’r cyfnod sylfaen sydd wedi gwneud ymdrech i siarad yr iaith dros yr wythnos. Dyma ffordd o gymell y plant ac i ddathlu eu hymdrechion. “Praise also has been shown to increase children’s desire to engage in the praised task” (J. Henderlong, M. R. Lepper 2002). Cytunaf gyda’r system wobrwyo a’r effaith mae’n cael i annog y plant i ddefnyddio’r Gymraeg. Mae fy ysgol lleoliad i felly wedi tanseilio fy meddylfryd bod safon iaith Cymraeg disgyblion ifanc yn isel. Ond rwyf yn falch iawn o hyn ac yn hapus i weld y defnydd o’r iaith yn ffynni.
Fel rhan o’r Siarter Iaith mae’r ysgol yn cynnal ‘Ras yr Iaith’ pob tymor yr haf. Mae’r ysgolion Cymraeg yn y rhanbarth yn cwrdd at eu gilydd i gynnal diwrnod chwaraeon. Dyma gyfle i’r disgyblion cymysgu gyda phlant ysgolion arall i gystadlu trwy gyfrwng y Gymraeg. Mae hyn yn gyfle gwych i’r plant datblygu eu sgiliau cymdeithasol yn y Gymraeg mewn amgylchedd chwaraeon sydd efallai ddim ar gael iddynt fel arfer.
Yn ôl adroddiad Estyn o fy ysgol lleoliad yn 2017, “Yn yr adran gynradd, mae medrau llafar Cymraeg y rhan fwyaf o’r disgyblion yn datblygu’n fuan iawn”. Roedd fy rhagdybiaeth i cyn mynd mewn i ysgol felly yn anghywir ac mae’r ysgol yn gwneud yn arbennig i ddatblygu lefel yr iaith Gymraeg ymysg y ddisgyblion. 
Casgliad
I gloi byddaf yn trafod fy nghredoau a sut mae modd i fi weithredu nhw yn y dyfodol gan gyfeirio at y Safonau Proffesiynol Addysgu ac Arweinyddiaeth.
· “Y safon Cydweithredu... gan sicrhau y caiff addysgeg effeithiol ei lledaenu”. Mae’r elfen yma yn cydfynd gyda fy nod i i greu amgylchedd cymunedol yn y dosbarth. Fel athro fy rôl i fydd i sicrhau bod pob aelod yn teimlo’n cartrefol gan greu dosbarth cynhwysol. Hefyd, rwyf am sicrhau fy mod i’n cydweithredu’n effeithiol gyda pawb gan gynnwys rhieni. Mae’n bwysig bod rhieni yn rhan o’r addysg ac yn cael y cefnogaeth sydd angen i gynorthwyo datblygiad y plentyn tu allan i’r ysgol.
· “Y safon Arweinyddiaeth... helpu i gynyddu addysgeg effeithiol”. Rhaid bod athro yn arweinydd da. Yr athro sy’n dangos esiampl i bawb ac yn gyfrifol am ddatblygiad pob un plentyn yn y dosbarth ac oherwydd hyn rhaid arwain yn effeithiol. Fel arweinydd y dosbarth hoffwn fod yn gryf, dibynadwy a rhywun mae pobl yn gallu mynd ato.

